Eva Babitzová

Eva Babitzová (rod. Ďurníková; * 29. august 1966, Čadca) je slovenská redaktorka, moderátorka, prezidentka Asociácie nezávislých rozhlasových a televíznych staníc Slovenska a bývalá riaditeľka Rádia Expres. Rádio Expres sa počas jej 15-ročného pôsobenia stalo jednou z najpočúvanejších rozhlasových staníc a celkovo jedným z najúspešnejších médií na Slovensku. V roku 2008 bola ekonomickým týždenníkom TREND nominovaná na manažéra roka.

Vyštudovala Matematicko fyzikálnu fakultu UK Bratislava v odbore Fyzikálna elektronika a optika so špecializáciou Fyzika plazmy (19841989).

Po odchode z Rádia Expres a predaji svojho podielu v ňom sa v septembri 2014 zapojila do politického a verejného života. Jej pôsobenie v SDKÚ-DS sa skončilo potom, čo na mimoriadnom kongrese zablokovali jej vtedajší vrcholní predstavitelia výmenu vedenia strany.

V novembri 2014 ohlásila založenie nového politického subjektu s názvom ŠANCA. V rovnakom čase spoluzaložila občianske združenie Point, ktorého cieľom je za účasti osobností verejného života a odborníkov z rôznych oblastí vytvárať odporúčania a návrhy zmien v kľúčových oblastiach spoločenského života na Slovensku (justícia, sociálna sféra a trh práce, ekonomika, volebný systém).

Žije v Bratislave, je rozvedená, má jedno dieťa.

Pracovné pôsobenie 
 19891991: technická redaktorka Slovenského rozhlasu, Redakcia pre deti a mládež a moderátorka Rádia Elán
 19911992: redaktorka a moderátorka Slovenského rozhlasu, redakcia Popoludnie s rozhlasom
 1992: externá redaktorka a moderátorka v Rock FM rádiu
 1993: externá redaktorka a moderátorka v Rádiu Twist
 19921993: riaditeľka Charlie centra Bratislava
 19941995: riaditeľka The Best, ltd. 
 19941995: marketingová riaditeľka denníka Sme
 19962000: reportérka týždenníka Trend zodpovedná za oblasť reklamy a médií
 20002006: obchodná riaditeľka Rádia Expres, členka top manažmentu
 20052011: výkonná riaditeľka Rady pre reklamu
 20062011: viceprezidentka Asociácie nezávislých rozhlasových a televíznych staníc Slovenska
 20102014: externé prednášanie na VŠMU na Katedre filmovej produkcie – seminár o mediálnom plánovaní a marketingu médií
 20112014: prezidentka Asociácie nezávislých rozhlasových a televíznych staníc Slovenska
 20062014: generálna riaditeľka a štatutárna zástupkyňa Rádia Expres

Angažovanosť 
 Mediálny konzultant slovenskej humanitárnej organizácie Magna – deti v núdzi
 Podpredsedníčka Správnej rady IPI (Medzinárodného novinárskeho inštitútu) Slovensko
 Členka správnej rady Nadácie Pontis
 Členka správnej rady S.P.A.C.E.
 Zakladateľka a predsedníčka rady občianskeho združenia Point
 Členka prezídia Rady pre reklamu
 Členka Arbitrážnej komisie Rady pre reklamu
 Spolupracovníčka ACEC (Asociácie pre kultúru a umenie)

Nominácie na ocenenia 
 2012 – nominácia v rebríčku HN klubu Top 10 žien slovenského biznisu
 2009 – nominácia na ocenenie Slovenka roka, kategória Médiá a komunikácia
 2008 – nominácia týždenníka Trend na ocenenie Manažér roka
 2007 – nominácia Žena roka, kategória médiá a komunikácia

Referencie 

Osobnosti z Čadce
Slovenskí redaktori
Slovenskí manažéri
Slovenskí moderátori
Slovenskí politici
Politici SDKÚ
Predsedovia slovenských politických strán
Absolventi Fakulty matematiky, fyziky a informatiky Univerzity Komenského v Bratislave